แนวโน้มหุ้นไทยปรับเพิ่มขึ้นต่อ
นักวิเคราะห์ คาด แนวโน้มดัชนีเช้าไต่ขึ้นตามภูมิภาค เก็งงบฯ-บาทเริ่มอ่อน-การเมืองเบาลง
9 พ.ค. 2556

นักวิเคราะห์ คาด แนวโน้มดัชนีเช้าไต่ขึ้นตามภูมิภาค เก็งงบฯ-บาทเริ่มอ่อน-การเมืองเบาลง
นายเจริญ เอี่ยมพัฒนธรรม ผู้อำนวยการฝ่ายวิเคราะห์หลักทรัพย์ บล.เคที ซีมิโก้ กล่าวว่า ตลาดหุ้นไทยเช้านี้คาดว่าจะยังปรับตัวขึ้นได้อยู่ เนื่องจากขณะนี้ตลาดฯยังไม่มีปัจจัยลบเข้ามากระทบ ขณะเดียวกันก็เป็นช่วงของการประกาศผลประกอบการของบริษัทจดทะเบียน และค่าเงินบาทเริ่มเห็นการอ่อนค่าลง ประกอบกับประเด็นทางการเมืองก็เบาลงด้วย 
ทั้งนี้ ตลาดบ้านเรายังมีโมเมนตัมของการปรับตัวขึ้นไปได้อยู่ หลังจากที่ดัชนีฯได้วิ่งขึ้นเหนือระดับ 1,600 จุดได้ และมีเป้าหมายต่อไปที่ระดับ 1,650 จุด ส่วนตลาดหุ้นอื่นในภูมิภาคเอเชียเช้านี้ส่วนใหญ่อยู่ในแดนบวกเช่นเดียวกับดาวโจนส์ 
พร้อมให้แนวรับ 1,607-1,600 จุด ส่วนแนวต้าน 1,624 จุด